**ΦΥΛΛΟ ΕΡΓΑΣΙΑΣ 16**

**ΟΝΟΜΑΤΕΠΩΝΥΜΟ: …………………………………….**

**ΗΜΕΡΟΜΗΝΙΑ: 7/2/2025**

**ΑΡΧΑΙΑ ΕΛΛΗΝΙΚΗ ΓΡΑΜΜΑΤΕΙΑ-Ιλιάδα**

**Περιληπτική αναδιήγηση ραψωδιών Κ,Λ,Μ,Ν,Ξ,Ο**

Κάθε ομάδα έχει το γράμμα της ραψωδίας που της έχει ανατεθεί από το προηγούμενο μάθημα. Έχετε κληθεί να διαβάσετε την κάθε περιληπτική αναδιήγηση , να εντοπίσετε τα κύρια θέματά της και να φτιάξετε ένα σύντομο κείμενο που συνοψίζει τα βασικά θέματα. Επίσης, έχετε βρει 3 λέξεις που θεωρείτε κλειδιά! Θα τις χρησιμοποιήσουμε μετά!

**Δραστηριότητα 1- ΄Ωρα για ρεπορτάζ! 20’**

Αφού έχετε διαβάσει την περιληπτική αναδιήγηση που αντιστοιχεί στη ραψωδία σας και έχετε καταγράψει τα κύρια θέματά της, να τη μετατρέψετε σε ένα τηλεοπτικό ρεπορτάζ για το ΤΡΟΙΑ tv. Θα πρέπει να περιλαμβάνει τα βασικά γεγονότα της ραψωδίας ώστε το κοινό σας να τα μάθει όλα! (Χρόνος προετοιμασίας 10’- Χρόνος παρουσίασης – 10’ = 2’Χ6). Τη ραψωδία Ο αναλαμβάνει ρεπόρτερ-έκπληξη! Ακούστε πολύ προσεκτικά…

**Δραστηριότητα 2- Κουίζ 4’**

Αφού ακούσατε τα γεγονότα, τώρα να απαντήσετε στο παρακάτω κουίζ. Όλες οι ομάδες έχετε τη δυνατότητα παρέμβασης, αν κάποια δε βρει την σωστή απάντηση. Όποια πατήσει πρώτη το buzzer για την Ο, κερδίζει bonus.

<https://wordwall.net/play/85292/384/118>

**Κ**

1.Ποια ήταν η αποστολή του Διομήδη και του Οδυσσέα στο τρωικό στρατόπεδο;

α. Να επιτεθούν στους Τρώες και να προκαλέσουν πανικό.

β. Να μάθουν τις προθέσεις των Τρώων και να πάρουν πολύτιμες πληροφορίες.

γ. Να καταστρέψουν τα πλοία των Τρώων.

δ. Να προκαλέσουν μονομαχία με τον Έκτορα.

2.Τι απέγινε ο Δόλωνας όταν προσπάθησε να κατασκοπεύσει το αχαϊκό στρατόπεδο;

α. Επέστρεψε με σημαντικές πληροφορίες για τους Τρώες.

β. Έπεσε στα χέρια του Οδυσσέα και του Διομήδη, που τον ανέκριναν και τον σκότωσαν.

γ. Συνελήφθη από τον Αγαμέμνονα και έγινε σύμμαχος των Αχαιών.

δ. Κατάφερε να παραδώσει τις πληροφορίες στον Έκτορα πριν συλληφθεί.

**Λ**

3.Τι παρατηρεί ο Αχιλλέας από το πλοίο του, γεγονός που τον οδηγεί να στείλει τον Πάτροκλο στη σκηνή του Νέστορα;

α. Την υποχώρηση των Τρώων προς την πόλη τους.

β. Τον Νέστορα να μεταφέρει έναν τραυματία στις σκηνές.

γ. Την αριστεία του Αίαντα κατά τη μάχη.

δ. Τους Αχαιούς να προετοιμάζονται για αντεπίθεση.

4.Ποια είναι η στρατηγική του Νέστορα για την αλλαγή της κατάστασης στη μάχη;

α. Να οργανώσει μια επίθεση των Αχαιών τη νύχτα.

β. Να πείσει τον Πάτροκλο να οδηγήσει τους Μυρμιδόνες φορώντας την πανοπλία του Αχιλλέα.

γ. Να ζητήσει τη βοήθεια των θεών μέσω θυσιών.

δ. Να καλέσει συμβούλιο για αναδιοργάνωση του στρατεύματος.

**Μ**

5.Τι παρατηρούν οι Τρώες κατά τη διάρκεια της προετοιμασίας τους να περάσουν την τάφρο;

α. Ένα δυσοίωνο σημάδι, έναν αετό που κρατά στα νύχια του ένα φίδι.

β. Τους Αχαιούς να υποχωρούν στα πλοία τους.

γ. Τον Έκτορα να ηγείται με την πανοπλία του.

δ. Τον Πολυδάμαντα να αποτρέπει την επίθεση.

6.Ποιος γίνεται στόχος των Αιάντων;

α. Ο Πολυδάμαντας.

β. Ο Σαρπηδόνας.

γ. Ο Νέστορας.

δ. Ο Δίας.

**Ν**

7.Ποιος θεός παραβαίνει τις εντολές του Δία και σπεύδει να βοηθήσει τους Αχαιούς;

α. Απόλλωνας

β. Αθηνά

γ. Ποσειδώνας

δ. Άρης

8.Ποιο είναι το αποτέλεσμα των παρεμβάσεων του Ποσειδώνα στους Αχαιούς;

α. Οι Αχαιοί εγκαταλείπουν το τείχος και υποχωρούν στα πλοία τους.

β. Οι Αχαιοί οργανώνονται και ορθώνουν ένα πυκνό χάλκινο τείχος απέναντι στους Τρώες.

γ. Οι Αχαιοί επιτίθενται και καταφέρνουν να νικήσουν τον Έκτορα.

δ. Οι Αχαιοί καλούν τον Αχιλλέα να ηγηθεί της μάχης.

**Ξ**

9. Ποια ήταν η στρατηγική της Ήρας για να αποσπάσει την προσοχή του Δία;

α. Να παρακαλέσει τον Δία να σταματήσει τη μάχη.

β. Να χρησιμοποιήσει τη μαγική ζώνη της Αφροδίτης και να τον παρασύρει σε ερωτικό παιχνίδι.

γ. Να στείλει τον Ύπνο να τον αποκοιμίσει με τη βοήθεια του Ποσειδώνα.

δ. Να ζητήσει από τις Μούσες να αποτρέψουν τη συμμετοχή του Δία στη μάχη.

10. Ποιο ήταν το αποτέλεσμα της παρέμβασης του Ποσειδώνα στη μάχη;

α. Οι Τρώες κατέλαβαν τα πλοία των Αχαιών.

β. Οι Αχαιοί πήραν το πάνω χέρι και τράπηκαν σε φυγή οι Τρώες.

γ. Ο Έκτορας τραυμάτισε τον Αίαντα και οι Αχαιοί υποχώρησαν.

δ. Οι Έλληνες αποσύρθηκαν για να αναδιοργανωθούν.

**Ο**

11. Τι προκαλεί την οργή του Δία όταν ξυπνά στη Ραψωδία Ο;

α. Βλέπει την Ήρα να βοηθά τους Αχαιούς.  
β. Βλέπει την ελληνική επέλαση στο πεδίο της μάχης.  
γ. Διαπιστώνει ότι οι θεοί αγνοούν τις εντολές του.  
δ. Ακούει τον Ποσειδώνα να καυχιέται για τις ενέργειές του.

12. Ποια ήταν η εντολή που έδωσε ο Δίας στην Ίριδα στη Ραψωδία Ο;

α. Να βοηθήσει τον Έκτορα να επανέλθει στη μάχη.  
β. Να απομακρύνει τον Ποσειδώνα από το πεδίο της μάχης.  
γ. Να καταστρέψει το αχαϊκό τείχος.  
δ. Να μεταφέρει μήνυμα στον Αχιλλέα.

**Δραστηριότητα 3- Γυρνάμε τον τροχό της τύχης και απαντάμε! 12’**

Αφού η ομάδα σας γυρίσει τον τροχό της τύχης, να απαντήσετε την αντίστοιχη ερώτηση για τη ραψωδία που σας αντιστοιχεί χρησιμοποιώντας τις 3 λέξεις που σας έτυχαν. Η απάντησή σας πρέπει να είναι σύντομη (έκτασης 5 σειρών περίπου). (Χρόνος προετοιμασίας 6’- Χρόνος παρουσίασης 6’- 1’Χ6) Ο πίνακας των ερωτήσεων βρίσκεται και μέσα στον φάκελο (ΠΑΡΑΡΤΗΜΑ 8).

Κ <https://wordwall.net/play/85927/261/930>

Λ <https://wordwall.net/play/85927/369/807>

Μ <https://wordwall.net/play/85927/450/114>

Ν <https://wordwall.net/play/85927/528/979>

Ξ <https://wordwall.net/play/85927/642/487>


Ο <https://wordwall.net/play/85927/712/613>

**Δραστηριότητα 4- Το τραγούδι μας!** **9’**

Α. Είναι ώρα να χρησιμοποιήσουμε τις 3 λέξεις-κλειδιά της κάθε ραψωδίας. Ελάτε να φτιάξουμε το τραγούδι της ανακεφαλαίωσής μας στην εφαρμογή!

<https://suno.com/create?wid=default>

Β. Συμπληρώνουμε τη ρουμπρίκα αξιολόγησης της ομάδας

**Δραστηριότητα για το σπίτι**

Α. Κάθε ομάδα καλείται να γράψει σε 10 στίχους ένα εναλλακτικό σενάριο:

Τι θα γινόταν αν…

Κ: Ο Οδυσσέας και ο Διομήδης δεν σκότωναν τον Δόλωνα;

Λ: Ο Νέστορας πήγαινε ο ίδιος στην σκηνή του Αχιλλέα

Μ: Ο Έκτορας επηρεαζόταν από τον κακό οιωνό;

Ν: Ο Ποσειδώνας δε βοηθούσε τους Αχαιούς;

Ξ:Ο Δίας δεν κοιμόταν μετά από το τέχνασμα της Ήρας αλλά οι υπόλοιποι θεοί δεν το γνώριζαν;

Β. Με τη βοήθεια του canva, να φτιάξετε βίντεο με τις εικόνες που είναι αποθηκευμένες στο e-class για κάθε ραψωδία και με την ηχογράφηση της αφήγησής σας. Στη συνέχεια , να ανεβάσετε το τελικό σας παραδοτέο ανά ομάδα εδώ: [Τροία 24/7](https://padlet.com/lazarou2_ioanna/24-7-sguszlsu5keu)

Έχετε 10 μέρες για να δουλέψετε!

Γ. Συμπληρώνουμε τη ρουμπρίκα αυτοαξιολόγησης που βρίσκεται στο

e-class